Document ID: /roh_data/filtered/fineweb-2-filterrobots_roh.jsonl.gz/33616

Sper la cuschina tradiziunala e regiunala experimentescha Ervina Bernet-Hendry gugent cun spaisas da tut il mund per pupragnar ses um e ses dus figls creschids. Uschè propona ella tranter auter in recept per pesch en pachets d'urtais cun ina sosa da safran e flocs da mel d'avieuls.
«Mia cuschina è varianta e creativa cun products da la stagiun.»
Il pli gugent va Ervina Bernet en ses iert per verdura e cuschina spontan tenor gust e plaschair. En ses iert cultivescha ella farbuns, tartuffels da pliras sorts, agl e tschagulas, cardifiol, broccoli, cucumeras, zitgas, diversas salatas, tomatas e bler auter. Ils urtais na dastgan natiralmain betg mancar en l'iert dad Ervina Bernet. Tar ella vegnan Grischunas da la regiun per ils urtais ed tschagugliuns da far capuns.
«Atgnamain è mes iert era qua per auters, betg mo per nus.»